Ibadan

Ibadan on linn Nigeerias, Oyo osariigi keskus ja suurim linn. Nigeeria linnadest on Ibadan Lagose ja Kano järel elanike arvult kolmas linn.

Jorubad asutasid linna 1750 ja sellest sai nende sõjaline tugipunkt. 1893. aastal läks linn briti vägede valdusse. Ibadan oli 20. sajandil kaua Lääne-Aafrika suurim linn.

Ibadani ülikool on Nigeeria vanim ülikool. See asutati 1948 osana Londoni ülikoolist.

Nigeeria linnad